LeRifain
Chauvin Apulis‑nni yenɣin George Floyd ad yesseɛdu 22.5 n iseggusa n leḥbes. D wa d leḥkam i zi tenṭeq lfusina n Minneapolis. Abuɣaw n lwacun n Floyd yezgenfa, waxxa ttuɣa itetter 45 n iseggusa n leḥbes.
Abuɣaw n Lwacun n Floyd, yettwala belli leḥkam‑a ad yadef amezruy. Lwacun‑nnes nnan belli leḥkam‑a ad yessades Amarikan usurif kṭer ɣer ugenfu »
Floyd Yettwaneɣ di 25 Mayyu 2020.
George Floyd (46) yemmut‑asen i ipulisen deg ifassen aseggʷas yeɛdan. Ij n ubidyu yeksi‑dd mamek i t‑ṭṭfen ipulisen, ɣeḍlen‑tt ɣer tmurt.
Chauvin yessers‑as afuḍ x yuli 9 n tminutin kemlent. Al mani yedwel wer izemmer ad yerr‑nnefs. Floyd yesxef, uca yemmut. Ṭṭfen‑t ass nni, minzi cekken deg‑s belli ixelles s 20 dollar mẓewwar.
Mindi ila tfekkred??.
Di Lfusina, Yessiwel umas n Floyd, yetter lɛuquba temɣer i Chauvin, yenneqreb ɣer‑s yenna‑s: Mayemmi? min ɣer‑k ttuɣa di leɛqel lami das‑tessersed aḍar i uma x yili? »
Arrays n US Joe Biden yettwala leḥkam nni d deg umkan‑nnes. Beiden yenna: « wer ssineɣ ca marra min yemsern di lfusina, maca yettbana‑yi‑dd leḥkam‑nni deg umkan‑nnes. »
Black lives matter.
Zegga yettwaneɣ yekker uɣuwweɣ yemɣer deg Umarikan d umaḍal amen yekmel. Imeɣnas n tseqqar n yewdan, qqaren belli Floyd yettwaneɣ minzi d aberkan, Hashtag #Blacklivesmatter yekka dduniyt amen tekmel. Tamenɣiwt n Floyd ttuɣa‑tt d ij n teftilt treɣ maḥend ad tessekmed lferẓ, d useḥqar n arrasist i ibarkanen, niɣ i yewdan marra.
tso_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn kab_Latn